
Di na matagalan ng mamamayan 
ang rehimeng Macapagal-Arroyo 


abilis na nahiwalay sa mama- 
mayan si Gloria Macapagal- 
Arroyo. Sa loob lamang ng 


ilang buwan, mabilis na lumawak ang 
disgusto ng mamamayan sa naghaharing 
rehimen bunsod ng kabiguan ni Macapagal- 
Arroyo na mapagpasyang harapin ang mga 
pundamental na suliranin ng mamamayan. 
Tuluy-tuloy na nahihiwalay ang rehimen 
sa sambayanang Pilipino dahil sa mga 
hakbangin nitong tahasang pasista, papet at 
todo-todong anti-mamamayan. 
Nagpapatuloy ang lumalalang instabilidad 
ng naghaharing reaksyunaryong sistemang 
pampulitika. Lumilitaw ang iba't ibang 
indikasyon na nagsasaad na hindi na lalampas 
si Macapagal-Arroyo sa 2004. Malamang 
nga na hindi niya matatapos ang kanyang 
termino at mapupwersang bumaba sa pwesto 
bago pa man ang 2004. Magiging resulta 
ito ng pagsasalimbayan at pag-igting ng 
maraming mga usapin kabilang ang armadong 
interbensyon ng US, krisis sa ekonomya at 
kabuhayan, korapsyon at tunggalian ng mga 

Ang Lupong Patnugot ng Ang Bayan ay nag- 
aanyaya sa mga mambabasa na mag-ambag 
sa pagpapahusay ng ating pahayagan sa pama- 
magitan ng pagbibigay ng mga komentaryo at 
mungkahi, mga balita o mga rebolusyonaryong 
karanasan na maaaring ilathala sa ating pahaya- 
gan. 

reaksyunaryo at pasistang karahasan laban sa mamamayan. 
Lahat ng ito ay nag-uudyok ng mga pagkilos at paglaban 
ng mamamayan. 


HINDI KAYANG PASINUNGALINGAN NI MACAPAGAL-ARROYO AT 
ng kanyang mga teknokratang “eksperto” sa ekonomya 
ang patuloy na lumulubhang krisis sa kabuhayan at 
kahirapan ng mamamayan. Walang renda ang pagpapatuloy 
ng mga patakarang dikta ng IMF-WB at WTO. Upang 
magpabango, sinasalamangka ni Macapagal-Arroyo ang 
presentasyon ng mga estadistika at nagpapakawala ng 
matatayog na deklarasyon at pangako sa mamamayan. 

Patuloy na bumabagsak ang lokal na produksyong 
nakatuon sa eksport kasabay ng pagbagsak ng produksyong 
industriyal sa buong daigdig. Sumisidhi ang suliranin 
ng disempleyo laluna sa mga industriyang pang-eksport. 
Walang saysay ang programang “emergency employment” 
ng reaksyunaryong rehimen na pawang pansamantala, 
kontraktwal at di tunay na produktibo ang nililikhang 
mga trabaho. 

Sa kabila ng napakasidhing krisis sa ekonomya, matigas 
na tinatanggihan ng rehimeng Macapagal-Arroyo ang 
mga kagyat na panlipunang benepisyong iginigiit ng 
mamamayan. Ibinasura nito ang panawagan para sa P125 
na karagdagang sahod at ang ipinagkaloob lamang sa 
mga manggagawa noong Nobyembre ay ang mapang- 
insultong P30 emergency cost of living allowance. Wala 
itong ginagawang hakbangin upang ipatupad ang tunay na 
reporma sa lupa. Sa halip, ipinatutupad ang mga patakarang 
pabor sa malalaking dayuhang korporasyon sa agrikultura. 
Tumampok ang maraming demolisyon ng mga komunidad 
ng mga maralita upang bigyang-daan ang interes ng 
malalaking dayuhang korporasyon sa real estate. 


IPINAKIKITA NI MACAPAGAL-ARROYO NA ISA SIYA SA 
pinakamasugid na tuta ng imperyalismong US sa 
kasaysayan ng neokolonyal na republika. Sa kauna-unahang 
pagkakataon mula noong nakaraang Ikalawang Digmaang 
Pandaigdig, idineploy ang mga tropang Amerikano sa 
larangan ng digma sa loob ng teritoryo ng Pilipinas. 
Paglapastangan ito sa pambansang soberanya at labag ito 
maging sa konstitusyon ng reaksyunaryong gubyerno. 
Tpinailalim na ng rehimen kapwa ang mga patakarang 
panloob at panlabas nito sa “digma laban sa terorismo” na 
pinasimunuan ng US. Lihim na nakipag-usap si Macapagal- 
Arroyo sa US at pinaspasan nila ni George W. Bush, 
presidente ng US, ang pagbubuo ng Mutual Logistical 
Support Agreement (MLSA) na lalong nagpapalakas sa mga 

dati nang kasunduang yumuyurak sa pambansang mabigyang-pabor ang sariling mga kamag-anak, 
kasarinlan ng Pilipinas. (Tingnan ang kaugnay na kaibigan at kasosyo sa negosyo. Sangkot sa mga 


artikulo sa pahina 9.) 


SA UNANG TAON PA LAMANG, NALAG- 


anomalyang ito mismong si Macapagal-Arroyo at 
ang kanyang asawang si Miguel “Mike” 


pasan na ng rehimeng Macapagal- Ang kanyang AA 
Arroyo ang rekord ng gubyernong walang kahihiyang Sa LOOB LAMANG NG ISANG TAON, NAGIGING 
Estrada sa mga paglabag sa kara- pagkapapet, malinaw sa malawak na masa na ang 
patang-tao. Pinakawalan ni Macapa- walang rehimeng Macapagal-Arroyo ay walang 
gal-Arroyo nang buong bangis ang pakundangang pundamental na pagkakaiba sa ibinagsak 
reaksyunaryong pwersang militar at X nilang kasuklam-suklam na rehimeng 
pulis upang supilin ang mga paglaban pasismo, Estrada. Bumabagsak ang popularidad 
at pakikibaka ng mamamayan. todo-todong ni Macapagal-Arroyo nang mas mabilis 
Sa kanayunan, walang-pakun- pagbubukas ng kumpara sa lahat ng nagdaang presidente 
dangan ang mga inilulunsad na ekonomya at sa kanilang unang taon. Ipinakikita rin 
kampanyang militar. Sa maraming tahasang ito maging ng iba't ibang sarbey. 


lugar, isinaisantabi na ang dating mga 
mapagkunwaring “civilian-military 
operation”. Pinaiiral ang walang- 
maskarang pasismo at inihahasik ang 
malawakang terorismo sa hanay ng 
mamamayan. Patuloy na dumarami 


burukratikong 
katiwalian, ay nag- 
uudyok sa 
mamamayan na 
patalsikin ang 


Sa ginawang paggunita ng unang 
taon ng EDSA 2, kaunti ang natirang 
kasama ng gubyerno na nagbunyi. 
Maraming pwersang nasa likod ng 
malalaking demonstrasyon noong 
Enero 2001, sa partikular ang mga 


ang bilang ng mamamayang napu- naghaharing Kawan aen By o 
puwersang lumikas sa kanilang mga rehimen bago pa 5 vee i H an a a F 
lupang sinasaka dahil sa malawakang 2004 ayan siuna, ang nUmuUgosS sa ansanga 

mga operasyong militar. ang " upang kundenahin ang sinasabi nilang 


Walang tigil ang mga pagsisikap 
ng rehimen, sa pamumuno ng mga 
militaristang upisyal nito, na isabotahe at sagkaan 
ang usapang pangkapayapaan. Itinigil ng rehimeng 
Macapagal-Arroyo ang pormal na usapan at pinalitan 
na lamang ito ng mga impormal na negosasyon 
para malimitahan ang mga maaaring kamtin ng 
rebolusyonaryong kilusan mula sa prosesong 
pangkapayapaan. (Tingnan ang kaugnay na artikulo 
sa pahina 5.) 


PARTIKULAR NA NAKAPAGPAPAGALIT SA MAMAMAYAN 
ang nagpapatuloy at lalong lumulubhang korapsyon 
laluna sa mga kaso ng pambabraso sa negosyo, mga 
tiwaling negosasyon at sikretong pakikipagkasundo 
sa malalaking kroni tulad nina Danding Cojuangco 
at Lucio Tan at pakikipag-areglo sa kampong 
Estrada. 

Ginagamit ni Macapagal-Arroyo ang buru- 
kratikong kapangyarihan katulad ng paggamit dito 
ni Estrada at iba pang presidente sa nakaraan, upang 

pagtalikod ni Macapagal-Arroyo sa 

EDSA 2. Sa pagtatangkang busalan 
ang mga sigaw ng mamamayang dumaraing 
sa pagpapahirap at pagmamalupit ng rehimeng 
Macapagal-Arroyo, pinigilan ng mga sundalo at 
pulis ang libu-libong demonstrador na makapagrali 
sa EDSA. 

Ang kanyang walang pakundangang pasismo, 
todo-todong pagbubukas ng ekonomya at tahasang 
burukratikong katiwalian, at laluna ang kanyang 
walang kahihiyang pagkapapet, ay nag-uudyok sa 
mamamayan na patalsikin ang naghaharing rehimen 
bago pa ang 2004. 

Sa sitwasyong ito, mahalagang ilinaw na ang 
higit na importanteng salik sa anumang mapayapang 
pagbabagsak sa naghaharing rehimen ay ang 
pagbubuo ng pinakamalawak na prente ng mga 
demokratikong pwersa na singlawak o mas malawak 
pa sa mga pwersang nagpabagsak kay Estrada 
noong Enero 2001. 

Kinakailangang patampukin ng malawak na 


3 


Lalong sumisidhi ang hidwaan 
sa hanay ng mga naghaharing uri 


ng naghaharing pangkating Macapagal- 
Arroyo at ng pangkating maka-Estrada. 
Kasabay nito, tumitingkad rin ang mga lamat sa 
loob ng mismong pangkatin ni Macapagal-Arroyo 
bunga ng kanilang maniobrahan para sa eleksyon 
sa 2004. 
Sadyang napakaliit na ng mga rekursong 
maaaring mapayapang paghatian. Dahil dito, 
mismong ang mga palabigasan ng dating 


P atuloy na tumitindi ang mga alitan sa pagitan 


naghaharing pangkating Estrada ang binubungkal 
at nais solohin ng naghaharing paksyon. 
Pinakamatingkad na halimbawa ang pondo ng 
Philippine Amusement and Gaming Corporation 
(PAGCOR) at Philippine Charity Sweepstakes 
Office (PCSO) na regular na kinukurakot dati 
ng mga Estrada. Iligal na ginamit ng asawa ng 
presidente na si Mike Arroyo ang pondo ng PCSO 
para tustusan ang gastos sa eleksyon noong Mayo 
2001. Nakikipagkutsabahan na rin ang rehimen sa 
mga kroni ng mga dating presidente, mula kay 
Marcos hanggang kay Estrada. Kabilang dito sina 
Danding Cojuangco at Lucio Tan. 

Ang sidhi ng alitan ay umaabot na sa 
sukdulan. Nasa kagyat na adyenda ng mga 
reaksyunaryong grupong anti-Macapagal-Arroyo 
ang pagpapabagsak sa rehimen. May nagbabanta 
rin ng paghahalili rito ng isang probisyunal na 
gubyernong militar-sibilyan. 

Kabilang sa mga humanay na laban sa 
pangkating Macapagal-Arroyo ang ilang pwersang 
aktibong sumuporta sa EDSA 2, katulad ng 
Philippine Consultative Assembly (PCA) 9 


<4 prenteng ito ang mga isyung 
anti-imperyalista at ang mga 
suliranin at hinaing ng masa ng 
sambayanan, laluna ng masang 
anakpawis, at hikayatin ang 
malalawak na pagkilos sa lansa- 
ngan ng daan-daan libo hanggang 
milyong mamamayan. Kailangang 
magbantay sa mga nambubuyo 
ng kudeta at putsismo na may 
layuning pangunahan ang inis- 
yatiba at isaisantabi ang lakas ng 
mamamayan. 

Mahalaga ring bigyang-pansin 
ang paghimok sa mga perso- 
naheng nasa loob mismo ng 


naghaharing rehimen na makiisa 
at makilahok sa mga pakikibakang 
anti-imperyalista. at. maka- 
mamamayan. 

Higit sa lahat, kinakailangang 
palakasin ng mga rebolus- 
yonaryong pwersa, kabilang ang 
mga pwersa ng Bagong Hukbong 
Bayan at Moro Islamic Liberation 
Front, ang armadong pakikibaka 
sa kanayunan. 

Mulat ang Partido at mga 
rebolusyonaryong pwersa sa 
kakayahan nito at ng mamamayan 
na ibagsak ang alinmang reak- 
syunaryong naghaharing pankatin 


sa pamamagitan ng mapayapang 
paraan. Subalit higit sa lahat, 
upang makamit ang mga 
pundamental na pagbabago para 
sa interes ng masang anakpawis, 
kinakailangang ibag-sak hindi 
lamang ang alinmang reak- 
syunaryong naghaharing pang- 
katin kundi, sa kalaunan, ang 
buong sistemang kinakatawan 
nito. Magagawa lamang ito 
sa pamamagitan ng armadong 
pakikibaka na siyang wawasak 
sa makinarya at istrukturang 
burukratiko-militar ng buong 
reaksyunaryong sistema. 

Pagpapatuloy ng usapang pangkapayapaan 
Sinasagkaan ng rehimeng 


Macapagal-Arroyo 


inasagkaan ng rehimen ang usapang 
Q peepee sa bawat pihit nito. Sa 

itinakbo na ng usapang pangkapayapaan, 
tuluy-tuloy at mahigpit ang pagtutol ng mga 
militarista sa gabinete ni Macapagal-Arroyo sa 
muling pagpapatuloy nito. Sa pangunguna nina 
Defense Secretary Angelo Reyes at National 
Security Adviser Roilo Golez, dalawang beses 
na sinuspindi ang usapang pangkapayapaan dahil 
umano sa pagpaparusa ng BHB sa mga pusakal 
at berdugong pulitiko. Mahigit kalahating taon na 
itong suspendido. 


Patuloy ding 
tumatanggi ang 
rehimen na palayain 
ang mga bilanggong 
pulitikal at magbigay ng 
iba pang kongkretong kon- 
sesyon sa rebolusyonaryong 
kilusan at mamamayan. Maging ang sabayang 
tigil-putukan noong Kapaskuhan ay maraming ulit 
na nilabag ng mga reaksyunaryong sandatahang 
pwersa. Tuluy-tuloy pa rin ang matitinding 
operasyong militar sa mga larangang gerilya » 


4 na binubuo ng mga retiradong 
upisyal militar at personalidad na 
maka-Ramos, ang isang bahagi ng 
RAM-YOU (Rebolusyonaryong 
Alyansang Makabansa-Young 
Officers Union) at ang Council 
of Philippine Affairs (COPA) 
na binubuo ng mga pwersang 
malapit kay Jose “Peping” 
Cojuangco. Nakikisakay sa mga 
ito ang maliliit na grupong 
pinamumunuan ng mga opor- 
tunistang taksil sa rebolusyo- 
naryong kilusan. 

Mula pa Oktubre, nagsimula 
nang humanay ang mga ito laban 
sa rehimeng Macapagal-Arroyo 
at nagpaugong ng mga banta 
ng “EDSA 4” at kudeta. Ang 
kaseryosohan ng mga banta at 
plano ng mga grupong ito ay 
sinalamin ng pagpatay noong 
Disyembre 31, 2001 kay Lt. Baron 
Cervantes, isang dating myembro 

ng YOU, konsultant ni Roilo 
Golez at kilalang tagasuporta ni 
Macapagal-Arroyo. Pinatahimik 
si Cervantes dahil ibinunyag niya 
ang mga planong kudeta laban sa 
rehimen. 

Samantala, hindi rin nawawala 
ang banta ng grupong maka- 
Estrada. Hindi pa ganap na 
nasusugpo ang mga armadong 
tagasuporta ni Gen. Panfilo 
Lacson. Naiuulat na sangkot 
sina Lacson sa pag-aarmas at 
pagsasanay sa tinatawag na Urban 
Poor Army na kinasasangkutan 
ng maka-Estradang People's 
Movement Against Poverty. 
Maging ang kampong Estrada 
ay nagbabanta ng paglulunsad 
ng panibagong pag-aalsang ala- 
EDSA. 

Ang ilang mga reaksyu- 
naryong anti-Macapagal-Arroyo 
ay tumataya na rin sa lumalakas 


na pagtutol sa tahasang armadong 
panghihimasok ng mga sundalong 
Amerikano. Binabatikos nina 
Sen. Juan Ponce Enrile, Rodolfo 
Biazon at iba pa sa reaksyu- 
naryong oposisyon ang pagpasok 
at “planong pagtatagal ng 
paparaming sundalong Amerikano 
sa bansa bilang paglabag sa 
reaksyunaryong konstitusyon at 
mga batas. Inilantad at binatikos 
din ni Imee Marcos ang lihim 
na kasunduang MLSA sa pagitan 
nina Gloria Macapagal-Arroyo 
at presidente George W. Bush ng 
US. 

Maging sa hanay ng nagha- 
haring koalisyon, may mga 
personaheng tulad nina dating 
Sen. Jovito Salonga at Sen. 
Joker Arroyo na matinding 
bumabatikos sa panghihimasok 
ng mga sundalong Amerikano sa 
bansa. 


4 ng rebolusyonaryong kilusan. Malinaw na 
kinakatigan at binabasbasan ni Macapagal-Arroyo 
ang itinakdang laro at direksyon ng mga 
militarista. 

Lalong tumigas ang kanilang militaristang 
pusisyon dulot ng todo-suportang ibinigay ng papet 
na rehimen sa “kontra-terorismong” kampanya 
ng US at pagkakasali ng BHB sa 
listahan ng itinuturing ng US na mga 
terorista. 

Muling pinigil ng rehimeng 
Macapagal-Arroyo ang nakatakdang 
pormal na pagpapatuloy ng usapang 
pangkapayapaan sa pagitan ng 
Gubyerno ng Republika ng Pilipinas 
(GRP) at National Democratic Front 
of the Philippines (NDFP) nitong 
Enero 7 sa Oslo, Norway. Sa halip, 
iginiit ng rehimen ang tuluy-tuloy na 
pagsasagawa na lamang ng tinatawag 
na back channel talks (impormal na 
usapan). 

Inaasahan ni Macapagal-Arroyo 
na sa pamamagitan ng walang-taning na back 
channel talks, 1ikut-ikot na lamang ang usapan 
nang walang makabuluhang makakamit para 
sa rebolusyonaryong kilusan at mamamayan 
samantalang unti-unting mapahihina ang pusisyon 
at lakas ng NDFP. Nais ni Macapagal-Arroyo na 
sa The Netherlands na lamang ito gawin upang 
ipagkait sa NDFP ang pagkilalang diplomatiko 
ng gubyerno ng Norway at ng internasyunal na 
komunidad. 

Inilalayo ng rehimen ang usapan sa atensyon 
ng publiko upang maging lingid sa mamamayang 
Pilipino ang superyoridad ng programa ng NDFP 
at ang pagiging makatarungan ng ipinapanukala 
nitong mga reporma. Sa kabilang banda, nais ng 
rehimeng na iwasan ang malantad sa mamamayan 
ang kabulukan at pagiging reaksyunaryo ng 
umiiral na sistemang panlipunan na pinananatili at 
ipinagtatanggol nito. 

Mulat ang NDFP sa mga layunin ng rehimen 
sa paglilimita nito sa usapan sa back channel 
talks. Inililinaw ng NDFP negotiating panel na 
hindi maaaring manatiling impormal ang usapan 


Mulat ang NDFP sa 
layunin ng rehimen 
na ilimita sa back 
channel talks ang 
usapan upang 
limitahan ang kagyat 
na mga bentahe para 
sa rebolusyonaryong 
kilusan sa 
pagsusulong ng 
pormal na usapan. 


nang walang taning at nang walang kapasyahang 
naaabot. 

Upang bigyang-sikad ang usapan at hindi 
tuluyang mawala ang proseso ng pakiki- 
pagnegosasyong pangkapayapaan sa rehimeng 
Macapagal-Arroyo, nagbigay pa rin ng maluwag na 
puwang ang NDFP sa pleksibilidad kahit na maganit 
ang GRP sa pagsalubong at pagtapat sa 
mga ito. Noong Nobyembre, sumang- 
ayon ang NDFP na sa Pilipinas na 
idaos ang mga pulong ng reciprocal 
working committees on socio-economic 
reforms (mga magkatapat na komiteng 
umaasikaso sa mga sosyo-ekono- 
mikong reporma) kahit wala pang 
pormal na muling pagbubukas ng 
usapan. Noong Disyembre, pina- 
ngunahan ng NDFP ang hamon para 
sa pagsabay at pagkoordina ng GRP at 
NDFP sa tigil-putukan. Dagdag dito, 
nagpahayag ng kahandaan ang NDFP 
na palayain ang mga bihag ng digma 
na nasa pangangalaga ng mga yunit 
ng BHB sa Dulong Timog Mindanao. Sinang- 
ayunan ng NDFP ang isa pang serye ng impormal 
na usapan sa kagustuhang ituloy ang usapang 
pangkapayapaan at upang maipatupad man lamang 
ang Comprehensive Agreement on Respect for 
Human Rights and International Humanitarian 
Law o CARHRIHL at mabuo ang Joint Monitoring 
Committee para rito. 

Ginawang kundisyon ng rehimen sa pagsang- 
ayon nito sa pagbabalik ng pormal na usapan ang 
pag-iisa na lamang ng pag-uusap tungkol sa tatlong 
nalalabing adyenda para umano'y humantong sa 
iisang kasunduan na lamang. Taliwas ito sa The 
Hague Declaration na nagtakda ng pagkakasunud- 
sunod ng apat-na-puntong substantibong adyenda 
(karapatang-tao at internasyunal na makataong 
batas, mga sosyo-ekonomikong reporma, mga 
konstitusyunal at pampulitikang reporma at, 
panghuli, dispusisyon ng mga pwersa at tigil- 
putukan). Mangangahulugan ito ng mas mahabang 
proseso ng pormal na usapan bago pa man may 
makamit na mapagpasyang kasunduan at mga 
makabuluhang benepisyo mula sa usapan. 

Paglapastangan sa prinsipyo 
ng pambansang kasarinlan 


Nanganganib 


ang pagpapatuloy 
ng usapang 
pangkapayapaan 


Matapos ilang buwang sagkaan 
ang pagsulong ng usapang pang-kapa- 
yapaan, tuluyan na itong isinasa- 
panganib ng rehimeng Macapagal- 
Arroyo bunsod ng pagpapapasok nito 
ng daan-daang tropang Amerikano sa 
loob ng teritoryo ng Pilipinas. 

Ang bagay na ito, pati na ang 
ipinakitang kawalan ng interes 
ng rehimeng Macapagal-Arroyo 
sa usapang pangkapayapaan, ay 
isinasaaalang-alang ngayon ng Pam- 
bansang Konseho ng National Demo- 
cratic Front. Pagpapasyahan ng 
NDF kung itutuloy pa o hindi ang 
pakikipagnegosasyon nito sa gubyerno 
ni Macapagal-Arroyo. 

Isinasaad sa The Hague Joint 
Declaration ng 1992, ang dokumentong 
naglalatag ng mga saligang alituntunin 
sa pagdaraos ng usapang pangka- 
payapaan, na isa sa mga prinsipyong 
kapwa itataguyod ng dalawang 
panig sa usapan ay ang prinsipyo 
ng pambansang kasarinlan. Ang 
pagpapasok sa mga tropang Amerikano 
sa teritoryo ng bansa ay tahasang 
paglapastangan ng rehimen sa prin- 
sipyo ng pambansang kasarinlan. 

Isa itong hakbanging mas masahol 
pa sa ratipikasyon ng Visiting Forces 
Agreement noong 1998 na naging 
dahilan sa likod ng pagpapasya ng NDF 
na itigil ang usapang pangkapayapaan 
sa rehimeng Estrada sa parehong 
taon. 

Ang panunumbalik: 
Armadong panghihimasok ng 
imperyalismong US 
sa Pilipinas 


Tahasang nilalapastangan ng armadong panghi- 
himasok ng imperyalismong US ang pambansang soberanya 
ng Pilipinas. Binabalewala rin nito ang mahabang 
kasaysayan ng paglaban ng mamamayang Pilipino sa 
dayuhang interbensyon at okupasyon. Hinihimok nito 
ang malawakang pagkamuhi at pagkilos ng mamamayan 
laban sa imperyalismong US at sa papet at pasistang 
rehimeng Macapagal-Arroyo. Isang malaking hamon para 
sa sambayanan ang mapatalsik sa pinakamaagang panahon 
ang lahat ng dayuhang tropang kasalukuyang 
nakabase sa bansa. 

Alinsunod sa panawagan ng Komiteng 
Tagapagpaganap ng Komite Sentral na 
matamang subaybayan, labanan at biguin ang 
armadong panghihimasok ng imperyalismong 
US sa bansa, inilalathala ng 
AB ang mahahalagang usapin 
at pangyayari kaugnay ng Ma 
pagbabase ng mga dayuhang K NAL 
tropa rito at ang nagbabadyang 
mas malawak at masahol na 
agresyong militar. 


Mga tropang Amerikano 
Muling nagbabase sa Pilipinas 


antaran at tumitindi ang armadong panghihimasok 
at agresyon ng imperyalismong US sa bansa. Gamit 


ang balatkayong “military exercises”, kasalukuyang 
ipinupuslit sa bansa ang 160 Special Forces at dagdag 
na 500 o isang buong batalyon ng sundalong Amerikano. 
Sa kasalukuyan, ito ang pangalawang pinakamalaking 
pagdeploy ng mga Amerikanong tropa sa labas ng US 
kasunod ng Afghanistan. 
Inangkin ng imperyalismong US ang karapatang 
panghimasukan at yurakan ang soberanya ng mga bansa sa B 

< ngalan ng pagsugpo sa itinuturing nitong mga “terorista”. 
Magbabase ang naturang batalyon sa Zamboanga City sa loob ng 
anim na buwan. Ngunit ayon na rin sa mga upisyal militar, maaaring 
tumagal ito hanggang isang taon kung di pa nasusugpo ang mga 
“terorista”. Noong nakaraang taon, may nauna nang dumating na 26 na 
US Special Forces sa Basilan. Nitong Enero, umabot na sa 65 sundalo 
ang nasa Zamboanga City. Mayroong 14 na nasa Cebu habang ang 400 
ay panimulang nakabase sa Clark Airfield, Pampanga. Mahigit 1,200 
sundalong Pilipino ang lalahok sa mga “pagsasanay”. 

Dahil mahigpit na ipinagbabawal maging ng reaksyunaryong 
konstitusyon ang pagbabase sa bansa ng mga dayuhang tropa, kung 
anu-ano ang ikinakatwiran ng gubyerno ni Macapagal-Arroyo upang 
palabasing lehitimo ang presensya ng mga sundalong Amerikano. 
Ang mga tropang Amerikano ay magsisilbi umanong mga “tagapayo” 
at “tagapagsanay” sa Armed Forces of the Philippines (AFP) sa mga 
operasyon nito laban sa Abu Sayyaf at sa paglaban sa terorismo. 

Sinasabi ring lalahok lamang sila sa magkasanib na pagsasanay 
kasama ang mga pwersa ng AFP sa ilalim ng Kalayaan-Aguila 2002 
at Balance Piston 02-1. Hindi raw tuwirang lalahok sa kombat ang 
dayuhang mga tropa ngunit papasok ang 160 Special Forces sa mga 
larangan ng kombat sa Basilan. Binigyan naman sila ng karapatang 
magpaputok “kung sila mismo ang pinapuputukan”. Sinasabing 
layunin din nila ang pagbawi sa dalawang Amerikanong bihag na 
walong buwan nang hawak ng Abu Sayyaf, bagamat magpapatuloy 
pa rin sila kahit mabawi na ang dalawang bihag. Bahagi rin umano ng 
“pagsasanay” ang paglulunsad ng mga operasyong psywar tulad ng 
mga aksyong sibiko at sosyo-ekonomikong proyekto. 

Lantaran na at walang pakundangan ang pagsagasa ni Gloria 
Macapagal-Arroyo sa mga itinakdang proseso at limitasyon kahit ng 

reaksyunaryong mga batas. Hindi lubusang mabigyan 

ng ligal na katwiran ng rehimen ang pagpasok 
ng mga tropang Amerikano. Maging ang mga 
probisyon ng Mutual Defense Treaty (MDT) at 
ng Visiting Forces Agreement (VFA) ay pilit 
na binabaluktot ng rehimen upang masabing 
ligal ang pagpasok ng mga tropang Amerikano. 
Pinakahuling ginagamit ng rehimen na katwiran 
ang Mutual Logistics Support Agreement 
(MLSA), na sikretong inareglo ni Macapagal- 

Arroyo at George W. Bush noong Nobyembre. Sa 
katapus-tapusan, iginiit pa ni Macapagal-Arroyo na 
maaaring maging ligal pa rin kahit magpapasok sa bansa ng mga 
sundalong Amerikano na sadyang pangkombat---bagay na ikinagagalit 
ng maging ng mga kapartido niya, tulad ni Sen. Joker Arroyo. 


Pagtutol 
sa pagpasok 
ng mga armadong 
tropa ng US, 


lumalawak 
M= na lumalawak 

ang pagkakaisa at 
pagtutol ng mamamayan 
laban sa pagpasok ng mga 
tropang Amerikano sa 
Pilipinas. 

Simula nitong ikalawang 
linggo ng Enero, sa pangu- 
nguna ng mga patriyotikong 
organisasyong sa ilalim ng 
Bagong Alyansang Maka- 
bayan, halos araw-araw na 
nagdaraos ng kilos-protesta 
sa harap ng embahada ng US, 
sa Malakanyang at sa iba't 
ibang lugar sa buong bansa. 
Kasabay nito, buong larga 
ang mga organisasyon ng 
mga manggagawa, magsa- 
saka, estudyante, kabataan, 
kababaihan at iba pang mga 
demokratikong sektor sa 
paglilinaw ng mga isyu at 
paninindigang patriyotiko 
laban sa pagpasok ng mga 
sun-dalong Amerikano sa 
bansa. 

Tulad ng inaasahan, 
malu-pit ang naging tugon ng 
rehimeng Macapagal-Arroyo 
sa mga kilos protestang 
ito. Ginagamit nito ang 
mga pwersa ng pulisya at 
militar upang itaboy ang mga 
demonstrador na nagresulta 
sa pagkakasugat nila. 

Pilit na inilalarawan ni » 

Mutual Logistics Support Agreement 


Bagong katawagan, lumang kasunduan 


ng Mutual Logistics Support Agreement 

(MLSA) ang pinakabagong katawagan 
sa Acquisition and Cross Servicing Agreement 
(ACSA), isang borador na kasunduang 
itinutulak ng US mula pa noong 1992 
subalit hindi pinirmahan dahil sa mariing 
pagtutol ng mamamayan at maging ng ilang 
reaksyunaryong pulitiko. 

Nang bumisita sa US si Macapagal- Arroyo 
noong Nobyembre, paspasang binuo nila ni 
George W. Bush ang MLSA. Noong simula'y 
inilihim ito sa publiko at pilit na itinanggi ng 
Malakanyang na may ganitong kasunduan. 

Ngayong nabunyag na, inilulusot ito ni 
Macapagal-Arroyo bilang isang simpleng 
“aregluhan” sa pagitan ng mga kagawaran ng 
pambansang depensa ng US at Pilipinas. Ayaw 
nilang tawagin itong kasunduan upang umiwas 
sa masalimuot na proseso ng pagpapatibay muna 
sa Senado, ayon sa nakasaad sa reaksyunaryong 
konstitusyon. Pinirmahan ito ni Gen. Diomedio 
Villanueva, hepe ng AFP at ni Adm. Dennis 
Blair, kumander ng US Pacific Command. Ngunit 
ayon kay Villanueva, pinirmahan nila ito bilang 
“borador” lamang. 

Ang patraydor na pagpapatibay ni Gloria 
Macapagal-Arroyo sa MLSA ay tahasang 
pagbasura sa tagumpay ng ilang dekadang 


<4 Macapagal-Arroyo na pabor ni 


Macapagal-Arroyo 


pakikibaka ng mamamayang 
Pilipino para patalsikin ang 
mga base militar ng US. Sa 
pamamagitan ng MLSA, 
palihim na ibinabalik 
ng rehimeng Macapagal- 
Arroyo sa US ang kara- 
patang magmantine ng 
mga base militar at tropa 
sa bansa, kapalit ng 
kakarampot na ayuda at 
kagamitang militar mula 
sa US. 
l Sa ilalim ng MLSA, 
bibigyan ng “suportang pambase” at 
hahayaan ang mga sundalo ng US na gamitin ang 
Clark, Subic at anupamang bahagi ng Pilipinas 
para sa kanilang mga layuning militar. 

Mas masahol pa, binibigyang-laya nito ang 
imperyalismong US na ibayong yurakan ang 
soberanya ng Pilipinas at panghimasukan ang 
mga internal na usapin nito sa pamamagitan ng 
pagtatalaga rito ng mga tropang militar na tutugis 
sa mga pwersang itinuturing nitong banta sa 
interes at seguridad ng US. 

(Tingnan ang kaugnay na artikulo hinggil sa ACSA, 


“Paggamit sa bansa bilang base militar, patuloy na 
iginigiit ng US”, AB Hulyo 2001) 


ang na ang iba't ibang mga patri- 


ang mamamayan sa pagpasok 
ng mga tropang Amerikano. 
Katulad ng pasistang diktadurang 
Marcos, desperadong ginagamit 
ngayon ng rehimen ang 
anti-komunistang pananakot 
at tinataguriang “komunista” 
ang lahat ng tumututol sa 
panghihimasok ng US. 
Gayunman, hindi mapigilan 

pagsiklab at muling paglaganap 
ng damdaming makabayan ng 
mamamayan. Sa buong bansa, 
inilulunsad ang mga porum, 
konsultasyon at mga pagtitipon 
upang hinangin ang malawak 
na patriyotikong nagkakaisang 
prente. 

Ngayon pa lamang ay akti- 
bong nag-uusap at nagtutulungan 


yotikong pwersa at personahe 
kabilang si dating senador 
Wigberto Tañada at Nini Quezon- 
Avanceha. Nagkokoordina 
ngayon ng mga pagkilos sa 
buong kapuluan simula sa araw 
ng pag-uumpisa ng Balikatan 
02-01 na nakatakda sa Enero 31 
sa kabila ng mga kontrobersya 
at mga protesta. 


Di mapagtakpan ang mga pang-aabuso 
ng 5" ID sa Isabela 


Ss: mga pahayag na inilabas 
noong Disyembre 10, 2001, 
inilantad ni Ka Salvador del 
Pueblo, tagapagsalita ng PKP- 
BHB-NDF sa Hilagang Silangang 
Luzon at ni Ka Delio Baladon, 
tagapagsalita ng Benito Tesorio 
Command (BTC) ng BHB ang 
mga kasinungalingan ni Brig. 
Gen. Rodolfo Alvarado ng 5? ID 
sa Isabela. 

Pilit na itinatago ni Alvarado 
ang paglapastangan ng mga tropa 
ng 5* ID sa karapatang-tao ng 
mamamayan sa mga operasyon 
ng dibisyon sa Hacienda Sta 
Isabel sa Ilagan, Vintar, Dolores 
at San Macario sa Quirino, sa 
Germitan, Dibulod, Namnama at 
karatig baryo sa bayan ng Jones; 
Madadammian, Diasan, Villa 
Campo, Narra at karatig baryo 
sa bayan ng Echague. 

Kabilang sa mga pinag- 
tatakpan ni Alvarado ang mga 
naitalang kaso ng mga sundalo-- 
pagbabawal na magsaka, sapi- 
litang pagpapagiya, pananakit sa 
kabataan at matatanda, pagbabase 
sa mga eskwelahan at kabahayan 
ng masa, gabi-gabing paglalasing 
at pagsusugal at ilang kaso ng 
pambabastos sa kababaihan. 

Naglubid ng mga kwento si 
Alvarado sa mga panayam sa 
kanya sa radyo. Pilit niyang 

ikinukubli ang mga paglabag 
sa karapatang-tao sa Ilagan at 
Quirino at ang pang-aabuso 
ng mga tropa ng 5? ID na 
pinamumunuan nina Captain 
Marana, Lieutenant Betinol at 
Lieutenant Gay sa mga taga- 
Villa Bello, Jones. Ani Alvarado, 
wala diumanong batayan ang 
mga ibinunyag ng BTC hinggil 
sa mga kaso ng panggugulo at 
paglabag ng 502"! Brigade sa mga 


IBA 


aa 
mpa] KAA) Napo 


NGA 


karapatang-tao ng mamamayan. 
Ito ay sa kabila ng malinaw na 
mga ebidensya sa mga kasong 
inihapag ng mga magsasaka sa 
Barangay Villa Bello at ng mga 
nagsagawa ng fact finding mission 
sa lugar noong Nobyembre. 
Idinagdag pa ni Kasamang 
Baladon na nagpatuloy ang mga 


MABABAIT 


operasyong pangkombat ng may 
200 tropa ng 502"4 Brigade ng AFP 
sa panahon ng idineklarang tigil- 
putukan ng rehimeng Macapagal- 
Arroyo noong Disyembre 10, 
2001 hanggang Enero 6, 2002. 
Sinaklaw ng mga operasyong ito 
ang mga baryo ng Echague at 
Jones. 

Pawang panlalansi sa 
mamamayan ang mga isinasaboy 
na kasinungalingan ni Alvarado. 
Tulad ng mga operas- 
yong militar sa iba pang 
mga prubinsya sa bansa, 
itinatago ang bangis ng 
kaaway sa Isabela sa 
pamamagitan ng mga 
civil-military operation 

tulad ng pagsasaayos ng 
mga daan, pagta-tayo ng mga 
pergola (waiting shed) at kubeta, 
pagtutuli at paglulunsad ng 
mass wedding. Kinakasangkapan 
ang mga gawa-ing ito upang 
magpanggap na may intensyong 
mabuti kasabay ng paglapastangan 
sa mamamayan. 

Ayon sa pahayag ni Kasamang 
Baladon, “hindi nagkataon lamang 
kung habang may militar na 
gumagawa ng kubeta sa Barangay 
Diasan, may militar ding nanga- 
ngaladkad at nanggagapos ng 
magsasaka sa Barangay Villa 
Bello!” 

MGA BALITA 


2 SUNDALO PATAY SA SAGUPAAN 
SA ZAMBOANGA DEL SUR 


Dalawang sundalo ang namatay at 
isang CAFGU ang nasugatan nang maki- 
pagsagupaan ang mga tropa ng 51* IB sa 
Bagong Hukbong Bayan (BHB) sa Barangay 
Mahalingob, Lapuyan, Zamboanga del Sur 
noong Enero 3. Naglulunsad ang mga 
sundalo ng operasyong militar sa kabila ng 
deklaradong tigil-putukan sa Kapaskuhan, 
nang makaengkwentro ng mga ito ang BHB. 


JA ORESPON SAL 


tropa upang pigilan ang pagtotroso ng BHB. 


at troso. 


Ang Bayan e Enero 2002 


DATING PC, PINARUSAHAN 
NG BHB SA SORSOGON 


5™ ID, SANGKOT SA ILLEGAL LOGGING 


Po ni Brig. Gen. Rodolfo Alvarado 
ang pagkakasangkot ng 5* ID sa illegal 
logging sa Diden sa hangganang San Mariano-San 
Guillermo, Isabela. Buong kasinungalingan nitong 
ipinangangalandakang naroroon ang kanilang 


Sa pahayag na inilabas ni Kasamang Salvador 
del Pueblo noong Disyembre 8, 2001, sinabi 
niyang ginagamit ang 5" ID ng malalaking 
kapitalista sa pagtotroso tulad ng pamilya Dy 
sa Isabela. Nagsisilbi silang gwardya ng mga 
sawmill. Tagapagbantay din sila ng mga labasan 
ng mga troso sa Maconacon, Dinapigue, Masipi, 
Cabagan, at San Mariano sa prubinsya ng Isabela; 
at sa Rizal, Lasam, Piat, Sto. Niño at Baggao sa 
prubinsya ng Cagayan. Ginugwardyahan nila sa 
byahe ang mga trak na may kargadang tablon 


Limpak-limpak ang kinikita ni Alvarado at 
ng kanyang mga tauhang kasapakat sa payola 
mula sa iligal na pagtotroso. Daan-daang libo 
ang kanilang kinikita sa mga “nakukumpiskang” 
kahoy. Hindi lingid sa masa na mas mababa kaysa 


Ginawaran ng BHB ng parusang ad ang 


isang dating myembro ng Philippine Constabulary 
(PC) sa bayan ng Irosin, Sorsogon nitong Enero 27 
ng umaga. 


Pinarusahan ng BHB si Igmedio Panti Sr., 60, 


dahil sa mahabang rekord nito ng pagmamalupit at 
pagpapahirap sa mga residente ng Barangay Gulang- 
gulang, Irosin, sapul noong panahong siya ay nasa 
PC pa. 


sa aktwal na bilang ng mga kahoy ang iniuulat 
ng mga tauhan ng 53” ID sa lingguhang programa 
ng militar sa radyo. 

Ani Kasamang del Pueblo, “ang New People's 
Army ay mahigpit at lubos na nagbabawal sa 
logging ng malalaking kapitalista at imperyalista 
sa mga lugar na may sapat nang inabot na lakas sa 
pulitika at militar ang Partido, Hukbong Bayan at 
Demokratikong Gubyernong Bayan.” 

Ang tanging pinahihintulutan, aniya, ay 
ang pagtotroso para sa pagtatayo ng bahay ng 
mamamayan sa lugar at pambenta ng mga may 
pangangailangang pangkagipitan. Ang mga ito ay 
dapat may kaukulang pahintulot ng mga komite 
ng Partidong may saklaw sa lugar. 

Ayon din kay del Pueblo, “para sa 
rebolusyonaryong kilusan, ang kagubatan at 
kalikasan ay dapat na pangunahing magsilbi 
sa interes ng mamamayan. Ipinagtatanggol at 
pinangangalagaan ito alang-alang sa kapakanan, 
pangangailangan, kaligtasan at kinabukasan ng 
kasalukuyan at susunod na henerasyon ng masa 
ng sambayanan.” 

MGA BALITA 


PAGPATAY SA ISANG MEYOR NG ABRA, 
DI KAGAGAWAN NG BHB 


Pinabulaanan ng Chadli Molintas Command 
(CMC) ng BHB sa Kordilyera na sila ang pumatay 
kay Jose Segundo, alkalde ng Tubo, Abra, noong 
Disyembre 27, 2001. Sinabi ng CMC na 
mahigpit silang tumalima sa patakaran 
ng NDF sa pansamantalang tigil-putukan. 
Gayunman, sinabi ng kumand na sadyang 
maraming kasalanan laban sa mamamayan 
ng Tubo si Segundo at marami itong 
naging kaaway. Kabilang sa mga krimen ni 
Segundo ang panggagahasa sa kababaihan. 
Ipinahayag ng BHB na talagang nakatakda 
na ang pagpaparusa sa abusadong alkalde. 


LAND OCCUPATION SA STANFILCO, INILUNSAD 


Mahigit 150 mang- 
gagawang bukid na nagtra- 
trabaho sa Stanfilco Com- 
pany ang nag-okupa ng 
pitong ektaryang taniman 
ng saging noong Enero 
14 sa Panabo City, Davao 
del Norte. Ang Stanfilco, 
na nagmamay-ari ng 
1,004-ektaryang taniman 
ng saging ay isang multinasyunal na kumpanya 
na subsidyaryo ng Dole Philippines. Ang lupang 
inokupa ng mga magsasaka ay bahagi ng 
134-ektaryang ibinukod para tamnan ng palay 
sa ilalim ng Comprehensive Agrarian Reform 
Program (CARP) noong 1991. Kamakailan ay 
iligal na binawi ng Stanfilco ang lupa para tamnan 
muli ng saging. Nagbanta ang mga magsasaka na 
mag-ookupa pa sila ng mas malawak na lupain 
kung hindi tutugunan ng Stanfilco ang kanilang 
karapatang magkaroon ng lupang tatamnan ng 


palay. 

MGA KAMOTENG KAHOY, BINUNOT SA 
NURSERY NG SMC SA ISABELA 


Pinagbubunot ng mga magsasaka ang mga 
tanim na kamoteng kahoy sa isang ektaryang 
nursery ng San Miguel Corporation (SMC) sa 
Barangay Santiago, Quirino, Isabela nitong 
huling linggo ng Enero. Tinututulan ng 
mga magsasaka ang iskema ni Eduardo 
“Danding” Cojuangco, may-ari ng SMC, 
na gawing taniman ng kamoteng-kahoy ang 
150,000 ektarya sa 12 bayan ng Isabela. 
Aabot sa 500 ektarya ang gagawing nursery 
para sa kamoteng kahoy. 


IKA-15 ANIBERSARYO NG MENDIOLA 
MASSACRE, GINUNITA 


Ginunita ng libu-libong magsasaka at iba 
pang sektor ang ika-15 anibersaryo ng Mendiola 
Massacre nitong Enero 22 upang igiit ang 
katarungan para sa lahat ng magsasakang biktima 
ng paglabag sa karapatang-tao. Nagrali sa 
Mendiola at embahada ng US ang mga magsasaka 
sa pamumuno ng Kilusang Magbubukid ng 
Pilipinas at Kilusang Enero 22. 
Mariin nilang kinundena ang 
pag-igting ng pasismo laluna sa 
ilalim ng sagadsaring papet na 
rehimeng Macapagal-Arroyo. 

Mahigit 300 myembro 
naman ng Bagong Alyan-sang 
Makabayan, Bayan Muna at 
iba pang mga militanteng 
grupo ang nagrali sa Nueva 
Ecija upang igiit ang katarungan para sa 17 
magsasakang biktima ng Lupao Massacre noong 
1987 at pito pang biktima ng pagpatay ng AFP 
nitong mga nakaraang buwan sa Pantabangan at 
General Natividad. 

MGA BALITA 


RALI NG MGA KATULONG 
SA HONGKONG, PINAMUNUAN NG 
MGA PILIPINO 


Sa pamumuno ng United Filipinos in 
Hongkong, organisasyon ng mga Pilipinong 
domestic helper, idinaos ang pinakamalaking rali 
ng mga Pilipino sa Hongkong noong Enero 13 
laban sa pagbabawas ng sweldo ng mga katulong 
doon. 

Iginiit ng libu-libong mga katulong mula 
sa Pilipinas, Indonesia, Nepal, Sri Lanka at 
Thailand na nagmartsa sa mga lansangan ng 
Hongkong ang pagmantine ng sahod (wage 
freeze) na inaprubahan noong 1999 matapos 
dumanas ng matinding resesyon ang Hongkong. 
Ang minimum na sahod ng mga katulong na 
HKS3,670 ay balak bawasan tungong HK53,120 
hanggang HKS2,876 pagsapit ng Pebrero 1. 
Mahigit 152,000 Pilipino at 66,000 Indones ang 
apektado ng pagbawas sa sahod. 


MAHIGIT 3,000 MANGGAGAWA 
SA 186 KUMPANYA TATANGGALIN SA TRABAHO 


Unang buwan pa lamang ng taon, inanunsyo 
nang 3,075 mga manggagawa mula sa 186 na 
kumpanya ang matatanggal sa trabaho. Umabot 
sa 2,232 mangggagawa ang tatanggalin mula 
sa 161 kumpanya habang 843 ang masisisante 
dahil sa pagsasara ng 25 negosyo dulot ng 
matinding krisis sa ekonomya. Pinakamalaking 
bilang ng mga mawawalan ng trabaho ay mula 
sa National Capital Region (2,268). Kabilang 
sa mga magtatanggal ng mga manggagawa ang 
Coca-Cola Bottlers Phil. (325), Royal Match 
(229) at ABS-CBN (150). 

Sa kaugnay na balita, nagwelga ang 
800 manggagawa ng Nestle Philippines sa 
Cabuyao, Laguna nitong Enero 14 upang 
tutulan ang plano ng kumpanyang tanggalin 
ang 30% ng pwersang paggawa at igiit ang 
karapatan nilang tumanggap ng cash pension 
at iba pang benepisyo. 

KATIWALIAN SA P10 BILYON PEACE BONDS, 
INUNGKAT 


Naungkat sa pagdinig sa Senado noong 
Enero 29 ang mga detalye tungkol sa katiwalian 
kaugnay ng P10 bilyon treasury bonds (mga bono 
na inilalabas ng pambansang ingat-yaman) na 
tinatawag na Poverty Eradication and Alleviation 
Certificates o PEACe bonds. Kumita ang CODE- 
NGO ng P1.4 bilyon mula sa pagbebenta ng 
RCBC ng PEACe bonds, ang RCBC, P300 
milyon, at ang Capex Incorporated at ibang mga 
tagapayong pampinansya ng CODE-NGO, P100 
milyon. Sangkot sa katiwalian ang National 
Treasurer na si Sergio Edeza, ang Finance 
Secretary na si Jose Isidro Camacho at kapatid 
niyang tagapangulo ng CODE-NGO na si 
Marissa Camacho-Reyes. 

Ang CODE-NGO ay isa sa mga pangunahing 
NGO na ginagamit ng mga sosyal demokrata 
para sa panlilinlang sa mamamayan at 
pangungurakot ng pondo mula sa mga 
pandaigdigang ahensyang tumutustos sa mga 
sosyo-ekonomikong proyektong ipinapanukala 
ng mga NGO sa iba't ibang bansa. 


PERA NG BAYAN, 
NILUSTAY NG MGA MAMBABATAS 


Aabot sa P1.34 bilyon ng pera ng bayan 
ang ginugol ng 22 senador at 222 kongresmen 
noong 2000. Ang Senado ay nakagastos ng P249 
milyon samantalang ang Kongreso ay gumastos 
ng P1.09 bilyon. Ang pinakamalalaking gastador 
sa Kongreso ay sina Mamintal Adiong ng 
Lanao del Sur (P6.8 milyon) at Abdullah 
Mangotara ng Lanao del Norte (P6.3 
milyon). Gumastos ng abereyds na P5 
milyon ang isang kongresman. Sa Senado, 
ang pinakamagastos ay ang mga pro- 
Estradang sina Vicente Sotto (P12.92 
milyon), Robert Jaworski (P12.30 milyon), 
Anna Dominique Coseteng (P12.28 
milyon), Juan Ponce Enrile (P12.20 

milyon), Francisco Tatad (P12.05 milyon) at Blas 
Ople (P12.04 milyon). Gumugol din ng P1.8 
milyon ang mga mambabatas para sa sahod ng 
mga kawani at mga “konsultant” na kadalasa'y 
mga kamag-anak nila. 


PAMPUBLIKONG ARI-ARIAN PALUGING IBINENTA 
SA DAYUHANG BANGKO 


Pinirmahan ng rehimeng Macapagal-Arroyo 
at Lehman Brothers Asia nitong Enero 12 ang 
“Philippine Recovery Fund”, isang kasunduang 
popondo sa mga proyekto ng gubyerno kapalit ng 
mga non-performing loans (NPL) at pag-aari ng 
estado kabilang na ang mga lupaing pampubliko. 

Sa ilalim ng kasunduan, paluging ibinenta ng 
rehimeng Macapagal-Arroyo ang P611 bilyong 
pag-aaring publiko kapalit ng kakarampot na 
halagang P50 bilyon (S1 bilyon). Ang naturang 
P611 bilyong halaga ng ari-arian ay binubuo ng 
P461 bilyon NPL na mga sangla (mortgages) at 
luging negosyo ng gubyerno sa mga proyektong 
pabahay at P150 bilyon narematang ari-arian 
(foreclosed properties). 

Ang Letter of Intent ng $1 bilyong kasunduan 
ay pipirmahan ng naturang bangko at ni 
Macapagal-Arroyo sa Pebrero 3 pagbisita niya 
sa US. 


PAGKALUGI NG MGA KUMPANYANG U.S., 
LUMALAWAK 


Dumadami ang mga kumpanyang US na 
nagdedeklara ng pagkalugi sa gitna ng resesyong 
bumabayo sa US. Noong 2001, umabot sa 251 
negosyong US ang nalugi. Noong 2000, umabot 
lamang sa 176 ang mga nabangkrap. Kalakhan sa 
mga nalugi ay nasa sektor ng telekomunikasyon 
at sa kompyuter. Kabilang na sa nabangkrap ang 
pinakamalaking kumpanya ng enerhiya sa US, 
ang Enron, na may 563 bilyon na pag-aari. 

Ang kabuuang pag-aari ng mga nangaluging 
industriya ay aabot ng $254 bilyon, mas mataas 
nang tatlong beses sa nakaraang taon. Nagbabadya 

ito ng pagdami ng bilang ng manggagawang 
mawawalan ng trabaho at paghila sa mga kaakibat 
na industriya sa lalo pang pagkalugi. Ayon sa 
mga ekonomista, walang nababanaag na pagsigla 
sa ekonomya ng US sa unang dalawang kwarto 
ng 2002. 


KUMPANYANG DI NAKABAYAD NG UTANG, 
DUMAMI SA 2001 


Lumaki ang bilang ng mga kumpanyang di 
nakapagbayad ng utang noong nakaraang taon. 
Umabot sa 211 kumpanya na may kabuuang 
$115.4 bilyon utang ang nagdeklarang di 
makababayad, ayon sa Standard and Poor's, isang 
ahensyang US na gumagawa ng mga pagsusuri sa 
ekonomya ng mga bansa. 

Pinangungunahan ng US ang mga di 
nakapagbayad, sa pag-abot nito sa 162 default o di 
pagbayad sa takdang panahon. Kalakhan ng mga 
di nakapagbayad ng utang at nag-default ay nasa 
industriya ng telekomunikasyon. Sa Argentina, 
kabilang ang 10 bangko sa mga di nakabayad ng 
utang dahil sa krisis pang-ekonomya. 


PABATID 


Simula noong katapusan ng Disyembre, ang 

website ng Ang Bayan sa 
http://www.angbayan.org 

ay dumanas ng problema at pansamantalang 

hindi magagamit. 

Habang hindi pa ito muling naibabalik, 
maaari ninyong makuha ang kopya ng AB sa 
pamamagitan ng email. Magpadala lamang ng 
blangkong email sa address ng edisyong nais 
ninyong tanggapin: 


angbayan updates pilipino subscribe@yahoogroups.com 
angbayan updates english subscribe@yahoogroups.com 
angbayan updates bisaya subscribe@yahoogroups.com 
angbayan updates hiligaynon subscribe@yahoogroups.com 
angbayan updates iloko subscribe@yahoogroups.com 


Ang Bayan ” Enero 2002 


